|  |  |
| --- | --- |
|  | **7.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. december 17-én tartandó rendkívüli nyilvános ülésére |
|  |
| Előterjesztő megnevezése:  | Markót Imre polgármester |
| Iktatószám:  | 2-256/2015-F-1 |
| Tárgy:  | **Előterjesztés a stabilitási törvény szerinti likvid hitel feltételeinek megfelelő folyószámlahitel keretre vonatkozó szerződés megkötéséről**. |
| Előterjesztés jellege: | Rendelet-tervezet**, Határozat-tervezet,** Tájékoztató, Beszámoló |
| Döntéshozatal: | egyszerű többség (SZMSZ 36. § (2) bekezdés) |
| Melléklet:  | 1 db határozat |
| Készítette: | Kovácsné Beregi Judit megbízott közpénzügyi osztályvezető  |
| Véleményezésre megküldve:  | a Képviselő-testület **Pénzügyi és Városfejlesztési Bizottsága,**részére |
| Törvényességi véleményezésre bemutatva: | 2015. december 8. |

**Tisztelt Képviselő-testület!**

Törökszentmiklós Városi Önkormányzat és a CIB Bank Zrt. között közbeszerzési eljárás eredményeként, 2008. november 25. napján kelt szerződés alapján jött létre az Önkormányzat és költségvetési szerveinek bankszámla nyitására és vezetése, továbbá folyószámla hitelkeret biztosítására vonatkozó kapcsolata.

Az elmúlt időszakban ez a szerződéses viszony működőképesnek bizonyult. Az elmúlt évek során az önkormányzat folyamatosan rendelkezett folyószámlahitel kerettel, amit az esetleges likviditási nehézségek áthidalására tartott fenn.

Az elmúlt évben és ez évben is sikerült a gazdálkodást, a pénzforgalmunkat úgy alakítani, hogy a hitelkeret igénybevételére ne kerüljön sor, de az időnként előre nem látható, váratlan események kivédésére egyfajta biztonságot jelentett a rendelkezésre tartott hitelkeret.

Jelenlegi hitelszerződésünk 2015. december 30-án lejár.

Ahhoz, hogy a 2016. költségvetési évre is lehetőségünk legyen szükség esetén a folyószámla hitelkeret igénybevételére, azaz legyen egy a likviditást biztosító tartalék lehetőség, új szerződés megkötése szükséges. A rendelkezésre tartás feltétele a Törökszentmiklós Városi Önkormányzat Képviselő-testülete határozatának benyújtása a CIB Bank Zrt. részére, melyben a testület a folyószámla hitelkeret megállapítását jóváhagyja.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Törökszentmiklós, 2015. december 8.

 Markót Imre

 polgármester

**\_\_\_ /2015. ( \_\_\_ ) K. t.**

**H a t á r o z a t:**

**A Törökszentmiklós Városi Önkormányzat és a CIB Bank Zrt. között 2016. évi folyószámlahitel szerződés megkötéséről.**

1. Törökszentmiklós Városi Önkormányzat Képviselő-testülete (továbbiakban: Képviselő-testület) úgy határoz, hogy a 2016. év költségvetési gazdálkodásának esetlegesen fellépő likviditási problémáit a számlavezető CIB Bank Zrt-vel 2016. január 4-től 2016. december 30-ig szóló 300.000.000,- Ft, azaz Háromszázmillió forint összegű folyószámla hitelkeret rendelkezésre tartására vonatkozó szerződés megkötésével kívánja megoldani. A szerződés megkötését jóváhagyja.
2. A Képviselő-testület felhatalmazza Markót Imre polgármestert, valamint Dr. Majtényi Erzsébet jegyzőt az 1. pontban nevesített hitelszerződés együttes aláírására.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Közpénzügyi Osztály
4. Irattár